חברת קו צינור אילת אשקלון
בוררות עם איראן > לוח אירועים

| לוח אירועים> תאריך | לוח אירועים> הליך | לוח אירועים> מקום | לוח אירועים> אירוע |
| --- | --- | --- | --- |
| 29 בפברואר 1968 | הבוררות הגדולה | ישראל | נחתם "הסכם ההשתתפות" בין פנחס ספיר למנוצ'ר אקבאל. לפי ההסכם, במקרה של מחלוקת, אשר לא ניתן ליישבה בהידברות, על כל צד למנות בורר מטעמו. אם צמד הבוררים מתקשה להכריע, או להסכים על מינוי בורר שלישי, הצדדים צריכים לפנות לנשיא לשכת המסחר הבינלאומית בפריז ולבקש מינוי בורר נוסף. |
| 18 באוקטובר 1977 | הבוררות הקטנה | ישראל | ההסכם האחרון לאספקת נפט בין חברת הנפט האיראנית לסופטרול. לפי ההסכם במקרה של סכסוך, הדין האיראני יחייב את הצדדים בפני טריבונל בן שלושה בוררים בטהראן. |
| דצמבר 1978 | הבוררות הקטנה |  | טרנס־אסיאטיק חוכרת מכלית בשם "סי רובר" לעשר שנים; חמישה משלוחי נפט מאיראן מגיעים לאילת באשראי ספקים ל-120 יום. |
| ינואר 1979 |  | איראן | המהפכה האיראנית וניתוק היחסים הדיפלומטיים בין איראן לישראל |
| 1984 | הבוררות הקטנה | ירושלים | החשב הכללי מקים חשבון מיוחד בבנק ישראל ובו כספים שהפקידו חברות הדלק. בתחילה מופקדים בחשבון 125 מיליון דולר ולאחר שנה 350 מיליון דולר. |
| 27 ביולי 1985 | הבוררות הקטנה |  | חברת הנפט האיראנית פותחת בהליך בוררות נגד סופטרול. |
| מרץ 1988 | הבוררות הקטנה | ישראל | ממשלת ישראל מעבירה את הכסף בחשבון הבנק לבעלותה ומבטיחה לשפות את חברות הדלק במקרה של הפסד בבוררות. |
| 1991 | הבוררות הקטנה |  | התביעה מבקשת להוסיף לרשימת הנתבעים את פז, דלק וסונול. |
| 14 באוקטובר 1994 | הבוררות הגדולה | איראן | האיראנים ממנים בורר מטעמם ומבקשים שישראל תמנה בורר נגדי. |
| 22 באוגוסט 1995 | הבוררות הגדולה | צרפת | איראן פונה לנשיא לשכת המסחר הבינלאומית בפריז כדי שיכפה על ישראל למנות בורר. |
| 1998 | הבוררות הקטנה | ישראל | נחום מנבר מורשע ב"סיוע לאויב [איראן] במלחמתו בישראל". |
| 3 במרץ 1999 | הבוררות הקטנה | איראן | הטריבונל האיראני מאשר את צירוף חברות הדלק הישראליות. |
| 1999 | הבוררות הקטנה | ישראל | ממשלת ישראל מושכת את הכסף בחשבון המיוחד על פי "פקודת המסחר עם האויב" מהמנדט הבריטי (על אף שאיראן לא מוגדרת כאויב). |
| נובמבר 1999 | הבוררות הקטנה | ישראל | שר האוצר, בייגה שוחט, ממנה את ניר גלעד, החשב הכללי לאפוטרופוס על נכסי האויב. |
| 29 במרץ 2001 | הבוררות הגדולה | צרפת | בית המשפט לערעורים בצרפת מחייב את ישראל למנות בורר. |
| 8 ביוני 2001 | הבוררות הקטנה | איראן | הטריבונל האיראני פוסק שסופטרול ושלוש החברות הישראליות צריכות לשלם 97 מיליון דולר לחברת הנפט האיראנית (30 מיליון דולר קרן, 66 מיליון דולר ריבית ומיליון דולר הוצאות גבייה). |
| 8 בנובמבר 2001 | הבוררות הגדולה | צרפת | בית המשפט בצרפת ממנה את תיאו קליין כבורר מטעם ישראל. |
| דצמבר 2003 | הבוררות הגדולה | צרפת | לבקשת ישראל הבוררות עוברת לז'נבה. |
| 24 בדצמבר 2003 | הבוררות הגדולה | שווייץ | חברת הנפט האיראנית מגישה תביעה על מחצית משווי הנכסים בהסכם ההשתתפות בסך 800 מיליון דולר. |
| 23 באפריל 2004 | הבוררות הגדולה | שווייץ | ישראל מבקשת לדחות את התביעה בשל: התנגדות להליך מינוי הבורר מטעמה; חוסר תום לב של הבורר האיראני והתנגדות מהותית לעצם התביעה. |
| 1 בפברואר 2005 | הבוררות הגדולה | צרפת | בית המשפט העליון בפריז דוחה את הערעור על מינוי הבורר וקובע כי זכויותיה של החברה האיראנית נפגעו כיוון שאינה יכולה לפנות לבתי המשפט באיראן או בישראל; בנוסף נקבע כי לבתי המשפט הצרפתיים ישנה סמכות לדון בתיק. |
| 5 בנובמבר 2006 |  | ישראל | קלגסבלד נכנס לכלא עקב תאונת דרכים. משתחרר ב-26 ביוני 2007. |
| 18 בדצמבר 2006 | הבוררות הגדולה |  | תיאו קליין נפגש עם מוחסן אגאחוסייני כדי לדון בהתנגדות ישראל לסמכות הטריבונל. |
| מרץ 2009 | הבוררות הקטנה |  | האיראנים מקבלים תשלום ראשון מסופטרול. |
| 19 בינואר 2011 |  |  | שווייץ מצטרפת לסנקציות הבינלאומיות נגד איראן שכוללות הגבלות על העברות כספים. |
| 11 במרץ 2011 | הבוררות הקטנה | שווייץ | חברת הנפט האיראנית פונה ללשכת ההוצאה לפועל בז'נבה ומבקשת לגבות מסופטרול 94 מיליון פרנק שווייצרי. |
| 6 ביוני 2011 | הבוררות הקטנה | שווייץ | חברת הנפט האיראנית פונה לבית המשפט בערכאה ראשונה בז'נבה, בדרישה לבצע את צו ההוצאה לפועל. |
| 31 ביולי 2011 |  | ישראל | שר האוצר יובל שטייניץ חותם על "צו המסחר עם האויב" שמגדיר את איראן כ"מדינת אויב" ואוסר על פעילות כלכלית עמה. |
| 14 בדצמבר 2011 |  | ישראל | מיכל עבאדי־בוינג'ו, החשבת הכללית באוצר, מבקשת לאסור על חברת סופטרול לשלם את החוב לאיראן, כיוון שהיא "נשלטת בידי אינטרסים ישראליים". |
| 10 בפברואר 2012 | הבוררות הגדולה |  | הבוררים דוחים את התנגדות ישראל למינוי הכפוי. |
| 14 במרץ 2012 | הבוררות הגדולה | שווייץ | דומיניק בראון־ברסט ודומיניק ריטר ממשרד "בראון את פייג'", המייצג את ישראל בז'נבה, מציגות חוות דעת לפיה השופטים הצרפתים טעו בקביעתם שחברת הנפט האיראנית נהנית מהגנת האמנה האירופית לזכויות האדם. כראיות מוצגים הצו של שטייניץ ואת תרשימי העסקאות. |
| 7 במאי 2012 | הבוררות הגדולה | שווייץ | חברת הנפט האיראנית מבקשת לדחות את הערעור. |
| 25 בספטמבר 2012 | הבוררות הקטנה | שווייץ | בית המשפט מקבל את התביעה האיראנית וקובע שאפשר לגבות את החוב בשווייץ. |
| 10 בינואר 2013 | הבוררות הגדולה | שווייץ | בית המשפט דוחה את התביעה הישראלית וקובע שהליך מינוי הבורר היה תקין. ישראל נדרשת לשלם הוצאות המשפט בסך רבע מיליון פרנק לחברת הנפט האיראנית, ועוד 200 אלף פרנק לבית המשפט. |
| 22 במרץ 2013 | הבוררות הקטנה | שווייץ | בית הדין לצדק דוחה את ערעור שני הצדדים, וקובע שישראל אינה חייבת לשלם ריבית בסך 5% שדרשה איראן, אלא רק את החוב המקורי בסך 94 מיליון פרנק. |
| 7 במאי 2013 | הבוררות הקטנה | שווייץ | ישראל מערערת לבית המשפט העליון על גביית החוב. |
| 21 בינואר 2014 | הבוררות הקטנה | שווייץ | בית המשפט העליון של שווייץ דוחה את הערעור של ישראל. בנוסף ישראל מחויבת לשלם לאיראן הוצאות משפט בסך 90 אלף פרנק ו-80 אלף פרנק לבית המשפט. |
| 2014 | הבוררות הקטנה | ישראל | הסכום בחשבון המיוחד בבנק ישראל פוחת מ-256 מיליון דולר ב-2013 ל-192 מיליון דולר ב-2014. |
| 20 במאי 2015 | הבוררות הגדולה | שווייץ | שניים מהבוררים קובעים כי חברת טרנס אסיאטיק אויל צריכה לשלם 1.2 מיליארד דולר תמורת 50 משלוחי נפט שבוצעו לפני המהפיכה ועוד ריבית של 362 מיליון דולר. כמו כן, נדחתה תביעתה של ישראל מ-2004 למחוק את תביעת החוב ולפצות אותה על הפרת התחייבויות לאספקת נפט עד 2017. מאושרת דרישתה של ישראל לפיצוי על משלוח נפט שלא סופק בסך 99 מיליון דולר. |
| 13 בינואר 2016 |  | ישראל | מדווח כי אלקס הרטמן מונה לבורר מטעם ישראל. |
| 27 ביוני 2016 | הבוררות הגדולה | שווייץ | ערעורה של טרנס אסיאטיק נדחה והיא מחויבת לשלם 450 אלף פרק שווייצרי. |
| מרץ 2017 | הבוררות הגדולה |  | סוף תקופת החכירה לפי זיכיון צינור הנפט. |